Diari Oficial de la Generalitat Valenciana


Sumari del DOGV 9279, del 16-02-2022 (2022/1078)

RESOLUCIÓ de 9 de febrer de 2022, de la consellera de Sanitat Universal i Salut Pública, per la qual deleguen competències en la Comissió Mixta de Seguiment convocada mitjançant la Resolució de 9 de febrer de 2022, en l'àmbit del contracte de concessió per a la gestió de l'assistència sanitària integral del departament de salut de l'entitat Ribera Salud II UTE Llei 18/1982, per a la gestió integral de l'assistència sanitària del Departament de Salut de la Ribera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9279

Data del DOGV
:   16-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1078


Data del document
:   09-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 9 de febrer de 2022, de la consellera de Sanitat Universal i Salut Pública, per la qual deleguen competències en la Comissió Mixta de Seguiment convocada mitjançant la Resolució de 9 de febrer de 2022, en l'àmbit del contracte de concessió per a la gestió de l'assistència sanitària integral del departament de salut de l'entitat Ribera Salud II UTE Llei 18/1982, per a la gestió integral de l'assistència sanitària del Departament de Salut de la Ribera. [2022/1078]  
  
  
Amb data 31 de març de 2003, la Conselleria de Sanitat va subscriure un contracte de gestió de servei públic per concessió amb l'entitat Ribera Salud II UTE Llei 18/1982, per a la gestió integral de l'assistència sanitària del Departament de Salut de la Ribera (expedient de contractació núm. 86/2003).  
L'objecte del contracte és la gestió del servei públic en la seua modalitat de concessió de la prestació dels serveis d'atenció sanitària integral en el Departament de Salut de la Ribera.  
Aquest contracte preveu la creació d'un òrgan de control, denominat Comissió Mixta de Seguiment, les comeses del qual són, sense perjudici de les facultats pròpies de l'òrgan de contractació, les de seguiment, vigilància i control de l'execució del contracte.  
Tal com indica la clàusula 10 de l'avantprojecte d'explotació i plec de prescripcions tècniques particulars, aquesta comissió mixta de seguiment està presidida pel conseller o persona en qui delegue, i integrada pel sotssecretari per a l'Agència Valenciana de la Salut, el sotssecretari per als Recursos de Sanitat i els dos directius de major rang del concessionari en l'àrea de salut núm. 10 o persones en qui deleguen. La composició de la comissió s'actualitzarà d'acord amb la normativa sanitària vigent a cada moment a la Comunitat Valenciana. La clàusula esmentada estableix que «es nomenarà un secretari amb veu però sense vot».  
  
Amb data 9 de febrer de 2022, la Secretària Autonòmica de Salut Pública i del Sistema Sanitari Públic, per suplència de la consellera de Sanitat Universal i Salut Pública, en virtut del que disposa l'article 7.1 del Reglament orgànic i funcional de la Conselleria de Sanitat Universal i Salut Pública va dictar una resolució per la qual convocava per al pròxim 18 de febrer de 2022, una sessió de la Comissió Mixta de Seguiment en l'àmbit del contracte núm. 86/2003, per a informar sobre les qüestions que es fixen en l'ordre del dia que s'indica en la resolució esmentada.  
L'experiència acumulada pels òrgans directius de la Conselleria sobre les qüestions a què es refereix l'ordre del dia establit aconsellen dictar una resolució per la qual es delegue la competència d'aquesta consellera com a presidenta de la Comissió Mixta.  
En virtut d'això, i d'acord amb el que es disposa per l'article 9 de la Llei 40/2015, d'1 d'octubre, de règim jurídic del sector públic i el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Delegar la competència per a actuar com a president de la Comissió Mixta de Seguiment, convocada mitjançant la Resolució de data 9 de febrer de 2022 d'aquesta consellera, en el director general d'Investigació i Alta Inspecció Sanitària.  
  
Segon  
Aquesta delegació de competència s'entendrà vigent a partir de l'endemà de publicar-se en el Diari Oficial de la Generalitat Valenciana.  
  
València, 9 de febrer de 2022.- La secretària autonòmica de Salut Pública i del Sistema Sanitari Públic (p. s. Decret 185/2020, de 16 de novembre): Isaura Navarro Casillas.